《宝安八景诗 其五 彭峒水帘》
明代·陈靖吉

峒门倚空如壁立，隔断红尘飞不入。三秋风剪银河冰，四时天雨珍珠粒。

语清无比贵无价，是谁主张山中挂。水晶宫殿岂无人，琴声玲玲明月夜。

作者简介：陈靖吉，东莞人。明太祖洪武初举文学，授广州府训导。好称诗，与何潜渊、罗泰同主东莞凤冈诗社。有《陈靖吉诗稿》。清康熙《东莞县志》卷一二有传。